Anexa la HCL nr. _____/18.12.2025.

Regulament privind procedura de emitere a acordului și autorizației de funcționare a operatorilor economici care desfașoara activități comerciale, alimentaţie publică, prestări servicii, producţie și altele pe teritoriul administrativ al comunei Vărbilău

CAP. 1 DISPOZIȚII GENERALE Domeniul de reglementare 

Art. 1. Prin prezentul regulament se instituie procedura de obținere a acordului/autorizației de funcționare a operatorilor economici care desfașoara activitati comerciale, alimentaţie publică, prestări servicii, producţie și altele pe teritoriul administrativ al comunei Vărbilău. 
Prin activitate comercială, în sensul prezentei hotărâri se înțeleg actele de comerț, producție, servicii, alimentație publică și altele. 
Hotărârea are în vedere realizarea următoarelor obiective: stimularea dezvoltării activităţii de comercializare a produselor şi serviciilor de piaţă, încurajarea liberei iniţiative, asigurarea concurenţei loiale şi a liberei circulaţii a produselor şi serviciilor de piaţă, diminuarea sesizărilor cetățenilor cu referire la activitățile operatorilor economici; informarea corectă şi protejarea intereselor consumatorilor, precum şi posibilitatea asigurării produselor şi serviciilor de piaţă în zonele de vecinătate a acestora, modernizarea şi dezvoltarea formelor de distribuţie, promovarea diverselor tipuri de reţele de distribuţie şi forme de vânzare, stimularea dezvoltării întreprinderilor mici şi mijlocii cu activitate de comercializare a produselor şi serviciilor de piaţă. 
Art. 2. În zonele publice din Comuna Vărbilău sunt interzise cu desăvârșire activitățile care incită la violenţă, la ură, sau care periclitează siguranţa populaţiei, activitaţile care tulbură liniştea şi ordinea publica, activităţile de cerşetorie şi alte activităţi similare ilicite sau imorale. 

CAP. 2. DEFINIȚII ȘI CLASIFICĂRI 

Art. 3. Definirea unor termeni utilizați pe parcursul regulamentului 
a. „acord de funcționare" este actul administrativ emis de către Primarul Comunei Vărbilău prin care se reglementează desfăşurarea exerciţiilor comerciale în structurile de vânzare, fixe sau ambulante, pe raza comunei Vărbilău, altele decât codurile CAEN prevazute în grupele 561, 563 și 932. 
b. „autorizația de funcționare" este actul administrativ emis de către Primarul Comunei Vărbilău prin care se reglementează desfăşurarea activităților economice cuprinse în grupele CAEN 561, 563 și 932. 
c. consumator - orice persoană fizică sau grup de persoane fizice constituite în asociaţii, care cumpără, dobândeşte, utilizează ori consumă produse sau servicii în afara activităţii profesionale; 
d. operator economic - persoana fizică sau juridică autorizată să desfăşoare activităţi de comercializare a produselor şi serviciilor de piaţă, alimentaţie publică, producţie și altele;
e. comerţ cu ridicata/de gros - activitatea desfăşurată de comercianţii care cumpără produse în cantităţi mari în scopul revânzării acestora în cantităţi mai mici altor comercianţi sau utilizatori profesionali şi colectivi; 	
f.comerţ cu amănuntul/de detail - activitatea desfăşurată de comercianţii care vând produse, de regulă, direct consumatorilor pentru uzul personal al acestora; 
g. comerţ de gros cash and carry/formă de comerţ cu autoservire pe bază de legitimaţie de acces - activitatea desfăşurată de comercianţii care vând mărfuri prin sistemul de autoservire către persoane juridice sau persoane fizice autorizate şi asociaţii familiale autorizate conform legii, înregistrate în baza de date a vânzătorului, în scopul revânzării şi/sau prelucrării, precum şi al utilizării acestora ca produse consumabile;
 	h. comerţ ambulant - activitatea de comercializare cu amănuntul realizată prin trecere dintr-un loc în altul, în rulote mobile, standuri mobile, chioşcuri mobile sau în vehicule special amenajate;
 	i. serviciu de alimentaţie publică - activitatea de pregătire, preparare, prezentare şi servire a produselor şi a băuturilor pentru consumul acestora în unităţi specializate sau la domiciliul/locul de muncă al consumatorilor; 
j. exerciţiu comercial - una sau mai multe activităţi de comercializare cu ridicata, cu amănuntul, de tip cash and carry, de alimentaţie publică, precum şi a serviciilor desfăşurate de un comerciant;
k. serviciu de piaţă - orice acţiune sau prestaţie care face obiectul vânzării-cumpărării pe piaţă şi care nu are drept consecinţă transferul proprietăţii asupra unui bun corporal, efectuată în scopul satisfacerii unor necesităţi ale consumatorilor;
l. structură de vânzare - spaţiul de desfăşurare a unuia sau mai multor exerciţii comerciale; 
m. suprafaţă de vânzare - suprafaţă destinată accesului consumatorilor pentru achiziţionarea produsului/serviciului, expunerii produselor oferite, plăţii acestora şi circulaţiei personalului angajat pentru derularea activităţii. Nu constituie suprafeţe de vânzare cele destinate depozitării şi păstrării mărfurilor, producţiei, birourilor şi anexelor; 
n. structură de vânzare cu suprafaţă mică - structură de vânzare având o suprafaţă de vânzare de până la 400 m2 inclusiv; 
o. structură de vânzare cu suprafaţă medie - structură de vânzare având o suprafaţă de vânzare cuprinsă între 400-1.000 m2 inclusiv; 
p. structură de vânzare cu suprafaţă mare - structură de vânzare având o suprafaţă de vânzare mai mare de 1.000 m2;
r. centru comercial - structura de vânzare cu suprafaţă medie sau mare în care se desfăşoară activităţi de comercializare cu amănuntul de produse, servicii de piaţă şi de alimentaţie publică, ce utilizează o infrastructură comună şi utilităţi adecvate. Suprafaţa de vânzare a unui centru comercial este rezultată din suma suprafeţelor de vânzare cu amănuntul de produse şi servicii de piaţă şi de alimentaţie publică cuprinse în acesta; 
s.comerţ în zone publice - activitatea de comercializare a produselor şi serviciilor, desfăşurată permanent sau sezonier în pieţe, târguri, oboare, pasaje publice, porturi, aeroporturi, gări, autogări, drumuri publice şi străzi sau orice zonă de altă natură destinată folosinţei publice. 
ș.supermagazin - structură de vânzare cu suprafaţă medie sau mare între 1.000 m2 şi 2.500 m2, utilizată pentru comerţ specializat ori nespecializat, care comercializează mărfuri alimentare şi/sau nealimentare, având drept caracteristici autoservirea şi plata mărfurilor la casele de marcat amplasate la ieşire; 
t. hipermagazin - structură de vânzare cu amănuntul, cu suprafaţa de peste 2.500 m2, utilizată pentru comerţ specializat şi/sau nespecializat, care comercializează mărfuri alimentare şi/sau nealimentare, având drept caracteristici: prezenţa tuturor raioanelor, inclusiv a celor cu vânzători, case de marcat amplasate la ieşirea din fluxul de autoservire, sector de alimentaţie publică reprezentat prin una sau mai multe săli de consumaţie, amplasarea în zonele periferice ale localității, în centrele comerciale ori în parcurile comerciale. 
Art. 4 Se stabilesc condiţiile pentru desfăşurarea unui exerciţiu comercial pe teritoriul comunei Vărbilău, după cum urmează: 
1) Orice exerciţiu comercial se desfăşoară numai de către comercianţi autorizaţi în condiţiile legii; 
2) Exercitarea de activităţi comerciale cu produse din sectorul alimentar şi de alimentaţie publică necesită cunoştinţe de specialitate şi se efectuează cu personal calificat, conform normelor de aplicare a Ordonanţei Guvernului României nr. 99/2000 republicată cu modificările și completările ulterioare; 
3) Personalul angajat în efectuarea de activităţi comerciale cu produse din sectorul alimentar şi de alimentaţie publică trebuie să îndeplinească una din următoarele cerinţe profesionale: 
a) să fi absolvit un curs de specialitate pentru comercializarea produselor alimentare şi/sau de alimentaţie publică, organizat conform legislaţiei în vigoare; 
b) să fi desfăşurat cel puţin doi ani de activitate profesională de comercializare produse alimentare şi/sau de alimentaţie publică şi să fi absolvit un curs de noţiuni fundamentale de igienă, organizat în conformitate cu dispoziţiile legale în vigoare. 
4) Încălcarea dispoziţiilor de la punctele 1, 2 şi 3 constituie contravenţie şi se sancţionează conform art. 80 din Hotărârea Guvernului României nr. 333/2003. 

CAP. 3. PROCEDURA DE EMITERE A ACORDULUI/ AUTORIZAȚIILOR DE FUNCȚIONARE 

Art. 5 Actele administrative eliberate de către Comuna Vărbilău în vederea desfășurării activităților de comercializare a produselor și serviciilor de piață, inclusiv activități de alimentație publică sunt: 
- Acord de funcționare - pentru operatorii economici şi organizații non-profit, ONG-uri, persoane fizice autorizate ce desfășoară activități comerciale, de prestări servicii, producție și altele care nu se regăsesc în grupele CAEN 561, 563 și 932. 
- Autorizație de funcționare pentru desfășurarea activității de alimentație publică- pentru operatorii economici ce desfășoară activități de alimentație publică care se regăsesc în grupele CAEN 561, 563 și 932. 

A. ACORDUL DE FUNCŢIONARE PENTRU ACTIVITĂŢI COMERCIALE, PRESTĂRI SERVICII ŞI PRODUCŢIE 
 
A.1. Cerințe și criterii ce trebuie îndeplinite în vederea desfășurării activitaților comerciale de prestări servicii şi producţie în comuna Vărbilău. 

Art.6 (1) Formularul acordului de funcționare pentru operatorii economici şi organizații non-profit, ONG-uri, persoane fizice autorizate ce desfășoară activități comerciale, de prestări servicii, producție și altele care nu se regăsesc în grupele CAEN 561, 563 și 932, este prevazut în Anexa 6 la prezentul regulament. 
(2) Operatorii economici care desfășoară activități comerciale, de prestări servicii şi producţie au obligația obținerii acordului de funcționare eliberat de către Comuna Vărbilău, în conformitate cu prevederile O.G. nr.99/2000 republicată, privind comercializarea produselor și serviciilor de piață și a prevederilor H.G. nr.333/2003 privind aprobarea Normelor Metodologice de aplicare a O.G. nr.99/2000, republicată. 
Art.7 (1) Acordul de funcționare în înțelesul prezentului regulament este actul administrativ emis de către Comuna Vărbilău prin care se reglementează desfășurarea activităților comerciale, de prestări servicii, producţie și altele care nu se regăsesc în grupele CAEN 561, 563 și 932. 
(2) Acordul de funcționare va fi solicitat de către operatorii economici (persoane fizice autorizate, întreprinderi individuale, întreprinderi familiale, societăți comerciale, organizații non - profit, ONG-uri, etc.) care desfășoară activități economice, prevăzute în anexa de la O.G. nr. 99/2000 republicată, precum și pentru alte activități de comerț, prestări de servicii și producție care se desfășoară pe teritoriul administrativ al comunei Vărbilău, conform formularului tip de cerere prevăzut în Anexa nr. 1 la prezentul Regulament, însoțit de documentele prevazute în acesta după cum urmează:
În copie:
• Documentele de constituire ca agent economic (certif. de înregistrare, statut, contract de societate sau act constitutiv, si dupa caz acte adtionale) – pentru persoanele juridice 
• Documentele de constituire ca agent economic (certificat de inregistrare şi rezoluţia directorului Oficiului Registrului Comerţului) - pentru persoane fizice, intreprinderi familiale şi individuale. 
• Certificat constatator de autorizare a punctului de lucru eliberat de Oficiul Registrului Comertului,
• Autorizatii, dupa caz, de la:
- Directia de Sanatate Publica Prahova;
- Agentia de Protectia Mediului Prahova;
- I.S.U. „Șerban Cantacuzino” al judetului Prahova;
- Inspectoratul Teritorial de Munca Prahova;
• dovada proprietății asupra imobilului precum și documentul ce atestă dreptul de folosire al spațiului unde își desfășoară activitatea agentul economic (ex. Contract de vânzare - cumpărare, titlul de proprietate, estras C.F., contract de închiriere avizat de administrația finaciară, contract de comodat, etc., din care să reiasă dreptul de folosință pentru desfășurarea activității a cărei autorizare se solicită). 
• alte avize /autorizații conform legislației în vigoare, în funcție de specificul activității, 
• Copie dupa autorizatia de constructie pentru schimbare de destinaţie pentru spaţiile care au avut funcţiunea de locuinţă sau alte spații, 
• Plan de situatie + releveu spatiu 
• Contractul cu o societate de salubrizare vizat pe anul în curs. 
• Act de identitate administrator/asociat 
În original: 
• Chitanţa de plată a taxei legale (casieria Primăriei parter), sau dovada plății electronice.
Art.8 Exercitarea de activități comerciale cu produse din sectorul alimentar necesită cunoștințe de specialitate și se efectuează cu personal calificat conform prevederilor O.G.nr.99/2000, republicată.  
Art. 9 Operatorii economici pot desfășura activități comerciale, de prestări servicii şi producţie cu respectarea următoarelor criterii generale: 
- Respectarea planului general de dezvoltare urbană referitor la funcțiunile admise, 
- Respectarea conținutului certificatului de urbanism și al autorizației de construire, pentru spațiul unde se desfășoară activitatea; 
- Desfașurarea unei activități civilizate care să respecte normele de conviețuire socială, ordinea și liniștea publică, conform prevederilor legale în vigoare; 
- Unitățile își vor organiza activitatea în așa fel încât funcționarea lor, accesul clienților și aprovizionarea să nu producă prejudicii persoanelor care locuiesc în zona unde este amplasată unitatea. 
Art. 10 Operatorii economici pot desfășura activități comerciale de prestări Servicii și producție numai în cazul în care prezintă cumulativ următoarele documente: 
- acordurile proprietarilor imobilelor cu destinația de locuință, cu care se învecineaza direct spațiul supus autorizării, pentru activitatea desfășurată și orarul de funcționare, dacă acestea se află la o distanță mai mică de 15 m față de ferestrele locuințelor respective, pentru desfășurarea de activități economice, indiferent de specific. Acordul va fi exprimat în scris conform Anexei 2 la regulament, cu posibilitatea verificării veridicității semnăturilor declaranților. 
- Autorizația de construire prin care s-a reglementat funcțiunea imobilului în vederea desfășurării activității economice solicitate, în conformitate cu reglementările urbanistice ale zonei (autorizație privind lucrări de construire, schimbare de destinatie), SAU Certificat de Urbanism, dovada proprietății asupra imobilului precum și documentul ce atestă dreptul de folosire al spațiului unde își desfășoară activitatea agentul economic (ex. Contract de vânzare - cumpărare, titlul de proprietate, extras C.F., contract de închiriere avizat de administrația finaciară, contract de comodat, etc., din care să reiasă dreptul de folosință pentru desfășurarea activității a cărei autorizare se solicită). 
- în cazul în care se schimbă operatorul economic fără a modifica funcţiunea spaţiului şi orarului iniţial aprobat pentru spaţiu, la autorizarea noului operator rămân valabile acceptul/acordul exprimat în scris al proprietarilor locuințelor învecinate dat la agentul economic care a funcţionat anterior. 

A.2 Procedura de eliberare a acordului de funcţionare pentru desfăşurarea activităţilor comerciale de prestări servicii şi producţie in Comuna Vărbilău 

Art.11 Pentru eliberarea acordului de funcţionare solicitantul va depune la secretariatul comunei Vărbilău, documentele stabilite prin prezentul regulament, în functie de amplasarea structurii, enumerate în Anexa nr. 1 la Regulament. 
Art.12 Acordul de funcţionare va fi eliberat la cererea operatorului economic în termen de 30 de zile de la solicitare, de către Comuna Vărbilău și va cuprinde și orarul de funcționare.
Art.13 Orarul de funcţionare se afişează la intrarea în unitate, în mod vizibil din exterior cu respectarea obligatorie a acestuia. 
Art.14 (1) Vizarea anuală este obligatorie până la data de 31 martie a fiecărui an şi se face în baza solicitării scrise a agentului economic – formular tip prevăzut în Anexa 3 la Regulament. La aceasta se va anexa: 
În copie 
- Declarația pe proprie răspundere a administratorului sau a împuternicitului acestuia prin care își asumă faptul că nu au intervenit modificări față de declarația din anul precedent și nici cu privire la actele depuse la momentul solicitării acordului, dacă este cazul sau, 
[bookmark: _Hlk214282432]- copie de pe documentele modificatoare sau completatoare ale documentației inițiale (după caz alte avize, acorduri, autorizații conform modificărilor legislative în vigoare la data solicitării, alte contracte de prestări servicii pentru contractele expirate, orice alte modificări intervenite).
[bookmark: _Hlk214282490]În original 
- Acordul de funcționare 
- Chitanta de plata a taxei legale sau dovada plății electronice, după caz. 
(2) Nevizarea în termen a acordului de funcţionare se consideră lipsa acordului de funcționare și se sancționează contravențional. 
(3) Acordurile de funcţionare pentru agenții economici, pentru a căror funcționare există reclamaţii întemeiate, nu pot fi vizate decât după soluționarea acestora. Constatarea remedierii deficiențelor se face de către Direcția Poliția Locală din cadrul Comunei Vărbilău, sau de către alte instituții abilitate. 
(4) Taxa pentru eliberarea acordul de funcționare privind desfăşurarea activităţilor economice se stabilește conform H.C.L. privind stabilirea taxelor și impozitelor locale pentru fiecare an în parte și trebuie să fie achitată la data depunerii documentaţiei. Taxa se va achita pentru fiecare punct de lucru al operatorilor economici. 
(5) Taxa pentru vizarea acordului de funcționare se stabileste anual prin hotarăre a consiliului local. 
(6) Taxa pentru vizarea acordului de functionare se achita anticipat acordarii vizei, dar nu mai tarziu de 31 martie a fiecarui an. Dupa aceasta data se datoreaza majorari de intarziere datorate bugetului local potrivit reglementarilor legale incidente. 
(7) Taxa pentru eliberarea/vizarea acordul de funcționare nu se restituie în cazul în care acordul a fost anulat sau operatorul economic a avut/are suspendată activitatea. 
(8) Taxa pentru eliberarea/vizarea acordului de funcționare este valabila si pentru redepunerea documentatiei ca urmare a returnarii acesteia pentru completare. 
(9) Taxa pentru modificarea acordului/orarului de funcționare se stabilește prin hotărâre a consiliului local.
Art.15 (1) În situaţia in care vor exista reclamaţii sau sesizări ulterioare emiterii acordului de funcționare, emitentul îşi va rezerva dreptul de a verifica temeinicia reclamaţiei, urmând a lua decizia corespunzătoare: avertisment, modificare, suspendare sau anularea acordului respectiv. 
(2) Constatarea temeiniciei reclamaţiilor se va face de către Poliţia Locală Vărbilău. 
(3) Referatul privind anularea, suspendarea sau modificarea acordului de funcţionare va fi întocmit de către persoanele cu atribuții în domeniul „impozite și taxe”, pe baza actelor constatatoare emise de către organele de control. 
Art.16 (1) Acordul de funcţionare poate fi anulat, suspendat sau modificat la cererea operatorului economic pe bază de documente justificative. 
(2) În situaţia prevăzută de alin.1 referatul pentru anularea, suspendarea și modificarea acordului funcţionare va fi intocmit de persoanele cu atribuții în domeniul Impozite și taxe. 
(3) Acordul de funcţionare poate fi anulat, suspendat sau modificat în baza solicitărilor, notificărilor comunicate de către Poliţia Locală Vărbilău și/sau alte instituţii abilitate. 
(4) În situaţiile prevăzute în aliniatul 3, referatul privind anularea, suspendarea sau modificarea acordulului de funcţionare la iniţiativa emitentului, va fi intocmit de către persoanele cu atribuții în domeniul „impozite și taxe”. 
(5) Anularea, suspendarea sau modificarea acordului de funcţionare se va face prin dispoziţia Primarului Comunei Vărbilău 

B. AUTORIZAȚIA DE FUNCŢIONARE PENTRU ACTIVITĂŢI DE ALIMENTAȚIE PUBLICĂ, ALTE ACTIVITĂȚI RECREATIVE ȘI DISTRACTIVE 

B.1. Cerințe și criterii ce trebuie îndeplinite în vederea desfășurării activitaților comerciale de alimentație publică, alte activități recreative și distractive în comuna Vărbilău. 

Art.17. (1) Formularul Autorizatiei de funcționare pentru activitati de alimentatie publica, alte activitati recreative si distractive este prevăzut în Anexa 4 la prezentul regulement 
(2) Activitatea de alimentaţie publică, presupune activităţile clasificate în codul CAEN la următoarele grupe: 561 şi 563, şi cuprinde clasele 5611-Restaurante, 5612 – Activități ale unităților mobile de alimentație şi 5630-Baruri şi alte activităţi de servire a băuturilor, 
(3) Alte activități recreative și distractive presupune activități cuprinse în codul CAEN la grupa 932 și cuprinde clasele 9321 – activități ale parcurilot tematice și de distracție și 9329 - Alte activități recreative și distractive n.c.a. 
(4) Operatorii economici care desfășoară activități comerciale, de alimentație publică, alte activități recreative și distractive în comuna Vărbilău au obligația obținerii autorizatiei de funcționare eliberată de către Comuna Vărbilău, în conformitate cu prevederile O.G. nr.99/2000 republicată, privind comercializarea produselor și serviciilor de piață și a prevederilor H.G. nr.333/2003 privind aprobarea Normelor Metodologice de aplicare a O.G. nr.99/2000, republicată. 
Art.18. (1) Autorizația de funcționare în înțelesul prezentului regulament este actul administrativ emis de către Comuna Vărbilău prin care se reglementează desfășurarea activităților comerciale, de prestări servicii, care se regăsesc în grupele CAEN 561, 563 și 932. 
(2) Autorizația de funcționare va fi solicitată de către operatorii economici (persoane fizice autorizate, întreprinderi individuale, întreprinderi familiale, societăți comerciale, organizații non - profit, ONG-uri, etc.) care desfășoară activități economice, prevăzute în anexa de la O.G. nr. 99/2000 republicată, care se regăsesc în grupele CAEN 561, 563 și 932 și se desfășoară pe raza comunei Vărbilău, conform formularului tip de cerere prevăzut în Anexa nr. 1 la prezentul Regulament, însoțit de documentele prevazute în acesta. 
Art. 19. Operatorii economici pot desfășura activitățile menționate la art. 17 respectând următoarele criterii generale: 
a) respectarea Planului General de Dezvoltare Urbană referitor la funcțiunile admise; 
b) respectarea prevederilor legale în materie de urbanism cu privire la construcțiile, modificările construcțiilor, sau amenajările care se fac pentru deschiderea punctului de lucru; 
c) corelarea activității comerciale într-o structură de vânzare cu conținutul autorizației de construire emisă cu respectarea regulamentului local de urbanism; 
d) desfășurarea unei activități economice civilizate cu respectarea condițiilor de protecție a vieții, sănătății, securității și intereselor economice ale consumatorilor precum și a mediului; 
e) respectarea legislației în vigoare privind nivelul maxim de zgomot admisibil atât ziua cât și noaptea; 
f) unitățile comerciale își vor organiza și desfășura activitatea în așa fel încât funcționarea lor, accesul clienților și aprovizionarea să nu producă prejudicii persoanelor care locuiesc în zona amplasamentului unității; 
g) îndeplinirea cerințelor profesionale de către personalul angajat pentru exercitarea de activități comerciale cu produse din sectorul de alimentație publică, conform prevederilor OG. NR. 99/2000 republicată cu modificările și completările ulterioare; 
h) desfășurarea unei activități civilizate care să respecte normele de conviețuire socială, ordine și liniște publică, conform prevederilor legale în vigoare.
Art. 20. (1) Operatorii economici pot desfășura activitățile menționate la art. 17 numai numai în cazul în care prezintă cumulativ următoarele documente: 
- acordul scris al proprietarilor locuințelor cu care se învecinează, atunci când programul acestora se desfășoară înainte de ora 800 și/sau după orele 22⁰⁰ pentru activitatea desfășurată, precum și pentru orarul de funcționare, dacă operatorul economic se află la o distanță mai mică de 30 m față de ferestrele locuințelor respective. Acordul va fi exprimat în scris conform Anexei 2 la regulament, cu posibilitatea verificării veridicități i semnăturilor declaranților. 
- Autorizația de construire prin care s-a reglementat funcțiunea imobilului în vederea desfășurării activității economice solicitate, în conformitate cu reglementările urbanistice ale zonei (autorizație privind lucrări de construire, schimbare de destinatie), SAU Certificat de Urbanism, dovada proprietății asupra imobilului precum și documentul ce atestă dreptul de folosire al spațiului unde își desfășoară activitatea agentul economic (ex. Contract de vânzare - cumpărare, titlul de proprietate, extras C.F., contract de închiriere avizat de administrația finaciară, contract de comodat , etc., din care să reiasă dreptul de folosință pentru desfășurarea activității a cărei autorizare se solicită); 
- în cazul în care se schimbă operatorul economic fără a modifica funcţiunea spaţiului şi orarului iniţial aprobat pentru spaţiu, la autorizarea noului operator rămân valabile acceptul/acordul exprimat în scris al proprietarilor apartamentelor dat la agentul economic care a funcţionat anterior 
(2) Agentii economici autorizati trebuie să se aiba în vedere următoarele: 
I) să nu existe reclamații întemeiate cu privire la deranjul stradal în zona unității respective,
[bookmark: _Hlk214280681]II) să asigure liniștea și ordinea publică atât în interiorul localului cât și pe suprafața de teren aferentă unității, prin contractarea serviciilor de pază și protecție cu un operator în măsură să intervină cu operativitate pentru rezolvarea situațiilor legate de persoanele care au frecventat unitatea, 
III) unitatea să fie antifonată corespunzător astfel încât să nu se depășească limita maximă admisă a zgomotului în exterior conform O.M.S. nr. 119/2014, 
IV) unitatea să nu fie reclamată în mod repetat si justificat de către proprietarii imobilelor limitrofe cu destinația de locuință datorită zgomotului provocat și să nu existe reclamații justificate cu privire la deranjul stradal în zona unității. 

B.2 Procedura de eliberare a autorizației de funcţionare pentru desfăşurarea activităţilor comerciale de alimentație publică, alte activități recreative și distractive în Comuna Vărbilău 

Art. 21 Pentru eliberarea autorizaţiei de funcţionare pentru unităţile care desfăşoară activităţile menţionate la art. 17 solicitantul va depune la Secretariatul comunei Vărbilău, documentele stabilite prin prezentul regulament functie de amplasarea structurii și enumerate în Anexa 1 la Regulament. 
Art. 22 Autorizaţia de funcţionare privind desfășurarea activităţii de alimentaţie publică, a activităților recreative și distractive va fi eliberată la cererea operatorului economic, în termen de 30 zile de la solicitare și va cuprinde şi orarul de funcţionare. Orarul de funcţionare se afişează la intrarea în unitate, în mod vizibil din exterior cu respectarea obligatorie a acestuia. 
Art. 23 Taxa pentru autorizaţia de funcţionare privind desfăşurarea activităţii de alimentaţie publică, activități recreative și distractive se achită odată cu depunerea documentaţiei şi se va încasa pentru fiecare punct de lucru al operatorilor economici, 
Art. 24 (1) Vizarea anuală este obligatorie până la data de 31 martie a fiecărui an pentru anul in curs şi se face în baza solicitării scrise a agentului economic – formular tip prevazut în Anexa 3 la Regulament. La aceasta se va anexa: 
[bookmark: _Hlk214281760]- Declarația pe proprie răspundere a administratorului sau a împuternicitului acestuia prin care își asumă faptul că nu au intervenit modificări față de declarația din anul precedent și nici cu privire la actele depuse la momentul solicitării autorizației, dacă este cazul sau, 
- copie de pe documentele modificatoare sau completatoare ale documentației inițiale (după caz alte avize, acorduri sau autorizații conform modificărilor legislative în vigoare la data solicitării, alte contracte de prestări servicii pentru contractele expirate, orice alte modificări intervenite).
În original 
- Autorizația de funcționare 
- Chitanta de plata a taxei legale sau dovada plății electronice. 
- Pentru unităţile de alimentaţie publică se va depune şi declaraţia în dublu exemplar privind structura unităţii de alimentație publică (suprafață și număr de locuri). 
(2) Nevizarea în termen a autorizației de funcţionare se consideră lipsa autorizației de funcționare și se sancționează contravențional. 
(3) Autorizațiile de funcţionare pentru agenții economici pentru a căror funcționare există reclamaţii întemeiate nu pot fi vizate decât după soluționarea acestora. Constatarea temeiniciei reclamatiilor se va face de către Poliţia Locală din Vărbilău sau alte organe de control abilitate. Constatarea remedierii deficiențelor se face de către Poliția Locală din cadrul Comunei Vărbilău, sau de către alte instituții abilitate ale statului. 
(4) Taxa pentru eliberarea /vizarea autorizației de funcționare privind desfăşurarea activităţilor economice se stabilește conform H.C.L. privind stabilirea taxelor și impozitelor locale pentru fiecare an în parte și trebuie să fie achitată la data depunerii documentaţiei. Taxa se va achita pentru fiecare punct de lucru al operatorilor economici.
 (5) Taxa pentru eliberarea/vizarea autorizatiei de funcționare nu se restituie în cazul în care acordul a fost anulat sau operatorul economic a avut/are suspendată activitatea. 
(6) Taxa pentru vizarea autorizatiei de functionare se achita anticipat acordarii vizei, dar nu mai tarziu de 31 martie a fiecarui an pentru anul în curs. Dupa aceasta data se datoreaza majorari de intarziere datorate bugetului local potrivit reglementarilor legale incidente.
(7) Taxa pentru eliberarea/vizarea autorizatiei de funcționare este valabila si pentru redepunerea documentatiei ca urmare a returnarii acesteia pentru completare.
(8) Taxa pentru modificarea autorizatiei de funcționare se stabileste anual prin hotarăre a consiliului local. 
Art. 25 (1) În situația în care vor exista reclamații, sesizări ulterioare autorizării operatorului economic privitoare la obiectul de activitate, respectiv orarul de funcționare din cadrul unei unități de alimentație publică, sau a unei unități care desfășoară activități recreative și distractive emitentul își rezervă dreptul de a verifica temeinicia reclamațiilor, urmând a lua decizia corespunzătoare: avertisment, modificare, suspendare sau anularea autorizației de funcționare. 
(2) Constatarea temeiniciei reclamațiilor se face de către Poliția Locală a comunei Vărbilău. 
(3) Referatul privind anularea, modificarea sau suspendarea autorizației de funcționare la inițiativa emitentului, va fi întocmit de către către persoanele cu atribuții în domeniul „Impozite și Taxe” pe baza actelor constatatoare emise de către Poliția Locală sau alte organe de control.
Art.26 (1) Autorizația de funcționare poate fi anulată, modificată sau suspendată la cererea operatorului economic. 
(2) În situația prevăzută de alin. (1) referatul pentru anularea, modificarea sau suspendarea autorizației de funcționare va fi întocmit de către persoanele cu atribuții în domeniul „Impozite și Taxe”.
(3) Autorizația de funcționare poate fi anulată, modificată sau suspendată în baza solicitărilor, notificărilor comunicate de către Poliţia Locală Vărbilău și/sau alte instituţii abilitate. 
(4) În situațiile prevăzute de alin. (3) referatul privind anularea, modificarea sau suspendarea autorizației de funcționare la inițiativa emitentului, va fi întocmit de către persoanele cu atribuții în domeniul „impozite ți taxe”. 
(5) Anularea, modificarea sau suspendarea autorizației de funcționare se face prin Dispoziția Primarului Comunei Vărbilău. 

ORAR DE FUNCȚIONARE 

Art. 27 (1) Fiecare operator economic își stabilește orarul de funcționare cu respectarea prevederilor înscrise în legislația muncii și cu condiția respectării reglementărilor în vigoare privind normele de conviețuire socială, ordine și liniște publică. 
(2) Unitățile care desfășoară activități privind comercializarea produselor și serviciilor de piață pot fi deschise publicului în toate zilele săptămânii. 
(3) Structurile de vânzare cu amănuntul din sectorul alimentar nu pot fi închise mai mult de 2 (două) zile consecutive, cu excepția unor cauze obiective de nefuncționare. 
[bookmark: _Hlk216258128]Art. 28 a) Pentru spațiile situate în zona de case a comunei Vărbilău și în care se desfășoară activități economice indiferent de specific, înainte de ora 08.00 și/sau peste ora 22.00, operatorul economic trebuie să prezinte acordul proprietarilor imobilelor cu destinația de locuință, cu care se învecineaza direct spațiul supus autorizării, pentru activitatea desfășurată și orarul de funcționare, dacă acesta se află la o distanță mai mică de 30 m față de ferestrele locuințelor respective. Acordul va fi exprimat în scris conform Anexei 2 la regulament, cu posibilitatea verificării veridicității semnăturilor declaranților, conform prevederilor art. 10 sau art. 20, după caz. 
b) Pentru orice modificare de orar peste cel aprobat inițial este necesar prezentarea unui nou acord a proprietarilor imobilelor cu care se învecinează spațiul supus autorizării, conform prevederilor art. 10 sau art. 20, după caz.

CAP. 4. DISPOZITII FINALE 

Art. 29 (1) Depunerea documentației în vederea emiterii acordurilor și autorizațiilor de funcționare prevăzute la art. 11 şi art. 20 din prezentul Regulament se poate face în mod direct de către operatorul economic sau prin persoană împuternicită, documentația trebuind să fie completă conform prezentului regulament. În situatia în care documentatia este incompleta, aceasta va fi returnata in termen de 10 zile de la inregistrare, prin adresa scrisa in care se vor arata documentele necesare completarii acesteia. 
(2) Acordurile și autorizațiile de funcționare vor emise în două exemplare, unul va rămâne în evidența Comunei Vărbilău iar celălalt exemplar va fi eliberat operatorului economic. 
(3) Operatorul economic nu se poate considera autorizat decât în momentul eliberării acordului sau autorizației de funcționare solicitate. 
Art. 30 Taxele pentru eliberarea / vizarea autorizațiilor de funcționare sunt prevăzute în H.C.L. privind stabilirea impozitelor și taxelor pentru anul respectiv. Acestea se plătesc la caseriile Comunei Vărbilău sau prin Ordin de plată în contul bugetului local. 
Art. 31 (1) Operatorul economic este obligat să anunțe autoritatea publică locală cu privire la orice modificare privind sediul social sau/și schimbarea denumirii în termen de maxim 30 de zile de la data înregistrării acestor modificări la Oficiul Registrului Comerțului. 
(2) În situațiile în care apar modificări cu privire la datele înscrise în acordul sau autorizația de funcționare emisă de Comuna Vărbilău atât cele menționate în alin. (1) cât și altele, acestea vor fi operate la solicitarea scrisă a operatorului economic sau atunci când situația o cere, prin eliberarea unui nou acord sau a unei noi autorizaţii. 
Art. 32 În cazul în care, din diferite motive, agentul economic își încetează activitatea la punctul de lucru, acesta are obligația de a preda acordul/autorizația de funcționare în original la organul emitent, precum și actul care atestă radierea activității de la punctul de lucru, emis de către Oficiul Registrului Comerțului, în termen de 30 de zile de la încetarea activității.printr-o solicitare în scris pentru retragerea acesteia. Retragerea se poate face numai cu viza anuală la zi. 

CAP. 5. SANCŢIUNI 

Art.33 Constituie contravenţii, dacă nu au fost săvârşite în astfel de condiţii încât, potrivit legii penale, să constituie infracţiuni, şi se sancţionează după cum urmează: 
a) desfăşurarea activităţii economice fără a deţine acord de funcţionare se sancționează cu suspendarea activităţii comerciale până la data emiterii acordului şi cu amenda de la 200 lei la 2000 lei; 
b) desfăşurarea activităţii economice fără a deţine autorizație de funcţionare se sancționează cu suspendarea activităţii comerciale până la data emiterii autoriației şi cu amenda de la 400 lei la 4000 lei; 
c) nevizarea acordului de funcţionare se sanctionează cu suspendarea activităţii comerciale până la data vizării şi cu amendă de la 100 lei la 1000 lei; 
d) nevizarea autorizației de funcţionare se sanctionează cu suspendarea activităţii comerciale până la data vizării şi cu amendă de la 200 lei la 2000 lei; 
e) desfăşurarea oricărui exerciţiu comercial în perioada suspendării activităţii comerciale, se sancționează cu amenda de la 400 la 4000 lei. Totodată, se vor notifica, în termen de 5 zile, organele de control abilitate ale Ministerului de Finanţe (Direcţia Generală a Finanţelor Publice şi Direcţia Generală Antifraudă Fiscală); 
f) împiedicarea sau obstrucţionarea sub orice formă, de către operatorul economic sau de oricare altă persoană, a organelor de control abilitate ale Comunei Vărbilău în exercitarea atribuţiilor lor privind controlul respectării prevederilor prezentei hotărâri, constituie contravenţie şi se sancţionează cu amenda de la 2000 lei la 5000 lei; 
g) nerespectarea prevederilor acordului sau a autorizaţiei de funcţionare se sancţioneaza cu amenda de la 200 la 2000 lei.
Art. 34 Constatarea contravenţiilor şi aplicarea sancţiunilor de la art. 33 se fac către împuterniciții primarului Comunei Vărbilău şi de către Poliția Locală. 
Art. 35 Împotriva procesului – verbal de constatare şi sancţionare a contravenţiei se poate face plângere în termen de 15 zile de la data înmânării sau comunicării acestuia. 
Art. 36 În cazul repetării contravenţiilor prevăzute la art. 33 într-un interval de 12 luni, chiar dacă amenda a fost plătită, precum şi în cazul în care se încalcă în mod repetat dispoziţiile legale privind liniştea şi ordinea publică, se va suspenda activitatea comercială pe o perioadă de până la 30 de zile pentru structura de vânzare respectivă, prin dispoziţia primarului comunei Vărbilău. 
Art. 37 Contravenţiilor prevăzute la art. 33 li se aplică dispoziţiile O.G. nr. 2/2001 privind regimul juridic al contravenţiilor aprobată cu modificările şi completările ulterioare, inclusiv posibilitatea achitării în termen de cel mult 15 zile de la data înmânării procesului verbal ori după caz, de la data comunicării acesteia, a jumătate din minimul amenzii. 
Art. 38 Suspendarea activităţii comerciale în condiţiile art. 78 din O.G. nr. 99/2000 republicată, se face prin dispoziţia primarului comunei Vărbilău pe o perioadă de până la 30 zile pentru structura de vînzare respectivă. 
Art. 39 Retragerea actelor de către instituţiile care le-au emis, nerespectarea criteriilor ce au stat la baza eliberării acordului sau a autorizaţiei de funcţionare ori depunerea actelor care nu sunt conforme cu realitatea si care au stat la baza eliberării acordului sau autorizaţiei de funcţionare în condiţiile prezentului Regulament, atrage suspendarea/anularea autorizaţiei/acordului de funcţionare. 
Art. 40 Nerespectarea măsurii suspendării prevăzute la art. 36, neînlăturarea cauzelor sau încălcarea aceloraşi obligaţii care au dus la suspendarea autorizaţiei de funcţionare sau suspendarea repetată a acordului sau a autorizaţiei de funcţionare duce la anularea autorizaţiei/acordului de funcţionare prin dispoziţia primarului comunei Vărbilău.

Întocmit,
Costache Mirela

